શરૂઆતમાં ધમાકેદાર અને વિસ્ફોટક બેટ્સમેનો હોવા છતાં આરસીબીની ટીમ હારતી રહી અને પોઇન્ટ ટેબલમાં તે નીચે સરકતી રહી. બોલર્સના પ્રદર્શન પર સવાલો ઊઠતા રહ્યા અને પરિસ્થિતિ એવી સર્જાઈ કે ટીમનું ક્વોલિફાયરમાં પહોંચવું પણ મુશ્કેલ લાગી રહ્યું હતું. તમામ પરેશાનીઓ છતાં કેપ્ટન વિરાટ કોહલીએ હિંમત હારી નહીં અને એકલા હાથે ટીમને જીત અપાવતો ગયો. જોકે આમાં વિરાટને દક્ષિણ આફ્રિકાના તોફાની બેટ્સમેન ડિવિલિયર્સ અને કાંગારું ઓલરાઉન્ડર શેન વોટસનનો જોરદાર સાથ મળ્યો. વિરાટની આ કોશિશોનું જ પરિણામ છે કે બેંગલુરુ આવતી કાલે આઇપીએલની નવમી સિઝનની ફાઇનલમાં છે અને સનરાઇઝર્સ હૈદરાબાદ સામે ખિતાબી જંગ લડશે.